इक सुझाव ए हा जे बूटे लाए जान। इस गल्लै च मिगी ढोंग सेई होआ। मेरा ख्याल हा जे बूटे लाने दा ए सुझाव सिर्फ उत्थों दे गोरे अफसरेंई खुश करने आस्तै ए। में लोकेईं समझाने दी कोशश कीती जे बूटे लान बारै, ए कमेटी उनेईं सलाह मातर गै देई सकदी ऐ, ओदे पर अमल करना कोई उन्दा जरूरी फर्ज नईं। जे लाने दी मरजी करै तां, मनचित लाइयै बूटे लाने चाइदे, नईं तां बिल्कुल नईं लाने चाइदे। मिगी चेता औंदा ऐ जे में लोकेईं जेल्लै ए गल्ल आखदा, तां लोक हस्सियै उसी अनसुना करी उड़दे। मिगी याद ऐ जे में अपनें हिस्से दा जड़ा बूटा लाया हा, उसी शैल चाली लाया हा ते उसी पिच्छों बी पानी दिन्दा रेहा हा।